Bedrieërs se name bekend gemaakJeff Radebe. Foto: GCIS “Die aggressiewe houding het ten doel om te verseker dat, vir die eerste keer in die geskiedenis van ons demokrasie, misdadigers se name bekend gemaak sal word en hulle in die openbaar verantwoordelik gehou sal word vir hul optrede,” het Radebe aan verslaggewers in Pretoria gesê. “Dit het ook ten doel om ander daarvan te weerhou om in korrupte en kriminele aktiwiteite betrokke te raak.” Radebe sê in die 2012/2013-boekjaar is 242 mense in 89 hoëprofiel-korrupsiesake ondersoek en was bedrog van meer as R5 miljoen deel van al dié ondersoeke. Van dié groep is 42 skuldig bevind, gevonnis en hul name bekend gemaak. Die oortreders se name sal op die webtuistes van regeringsdepartemente wat onder justisie, misdaadvoorkoming en veiligheid (JCPS) val, gepubliseer word. Dit sal ook op die webtuiste van die regering se kommunikasie-en-inligtingsdiens (GCIS) verskyn.